
     REPUBLIKA HRVATSKA
     TRGOVAČKI SUD U OSIJEKU


REPUBLIKA HRVATSKA

Z A K L J U Č A K


	Trgovački sud u Osijeku, po stečajnoj sutkinji Nadi Roso,, u stečajnom postupku  nad dužnikom ZADRUGA BRANITELJA LADIMIREVCI "u stečaju", Ladimirevci, Trg F. Šovagovića 2, OIB: 64964438199, MBS: 030083281 dana 3. studenog 2016. g.


z a k l j u č i o     j e


I	Određuje se peta prodaja u stečajnom postupku, uz odgovarajuću primjenu pravila o ovrsi imovine stečajnog dužnika i to: 
       nekretnine u vlasništvu stečajnog dužnika ZADRUGA BRANITELJA LADIMIREVCI "u stečaju", Ladimirevci, Trg F. Šovagovića 2, OIB: 64964438199, MBS: 030083281 koja se vodi u zemljišnim knjigama kod Općinskog suda u Osijeku Stalna služba Valpovo zemljišnoknjižni odjel Valpovo i to:
· zk. ul. 1361 k.o. Ladimirevci kč. br. 960 oranica Preslatinci 3138 m2 i
· zk. ul. 1255 k.o. Ladimirevci kč. br. 961 oranica u selu 3070 m2

Na nekretnini je upisano pravo zaloga  za korist: Republika Hrvatska Ministarstvo financija Porezna uprava.

II	Nekretnine pod točkom I. prodaju se kao cjelina po početnoj cijeni od  98.090,00 kn.
	

III 	Nekretnine iz točke I ovog zaključka  prodavati će se u stečajnom postupku   usmenom javnom dražbom  (peta javna dražba).
            Ročište za prodaju održati će se pred stečajnim sucem u zgradi Trgovačkog suda u 
            Osijeku, soba broj 34/II dana  20. prosinca 2016. g. u 11,00 sati.
Ročište će se održati i ako na njemu sudjeluje samo jedan ponuditelj.

IV	Ovaj zaključak o prodaji objaviti će se na e-oglasnoj ploči Trgovačkog suda u Osijeku, i u jednom od javnih glasila. 

V	Uvjeti prodaje:

a)  nekretnine iz točke I ovog zaključka prodaju se na  ročištu za dražbu, po početnim cijenama  koje su jednake utvrđenim vrijednostima imovine  iz točke II ovog zaključka i ispod te cijene ne mogu se prodavati na  ročištu za javnu dražbu.
Sve poreze i pristojbe u svezi s prodajom nekretnina snosi kupac.
b) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplate osiguranje u iznosu od po 10 %  od utvrđene vrijednosti nekretnina iz točke II ovog zaključka   na 
žiro račun Trgovačkog suda u Osijeku broj HR31 2390 0011 3000 0020 0 s pozivom na broj HR05 272-347-14 kod HPB i  dokaz o tome predoče  stečajnom sucu prije početka dražbe.
Punomoćnici ponuditelja mogu sudjelovati na dražbi samo uz ovjerenu  specijalnu punomoć.
Sudionicima dražbe koji ne uspiju u nadmetanju osiguranje će se vratiti odmah nakon zaključenja javne dražbe.
Osiguranje nisu dužni položiti razlučni vjerovnici kojima je to pravo upisano u zemljišnim knjigama.
c) Ponuditelj čija ponuda bude prihvaćena dužan je u roku 45 dana od dana pravomoćnosti rješenja o dosudi uplatiti razliku između osiguranja i postignute kupoprodajne cijene na račun sudskog depozita.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za
prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.
d) Ukoliko je kupac razlučni vjerovnik koji se namiruje iz kupovnine ili se namiruje   prije   tražbina  svih  ostalih  vjerovnika  koji  imaju  pravo  na 
namirenje  iz iste kupovnine,  nije  dužan  položiti  kupovninu  ako  ona iznosi koliko i njegova tražbina ili manje, ako iznosi više tada je dužan položiti razliku.
e) Nekretnine će se rješenjem o dosudi dosuditi kupcu koji ponudi najpovoljniju cijenu.
Nekretnine će se dosuditi i  kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke  V d).
f) U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim   knjigama   u   njegovu  korist   upiše  pravo  vlasništva  na 
                                 dosuđenim nekretninama, te brisati prava i terete na nekretninama 
                                 koji prestaju njihovom prodajom.
g) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina  kupcu, čime kupac stupa u posjed istih.
h) Prodaja se obavlja po načelu „viđeno – kupljeno“ što isključuje sve naknadne prigovore kupca.

Razgledati nekretnine, te dokumentaciju vezanu uz iste, zainteresirane   osobe mogu u vrijeme dogovoreno sa stečajnim upraviteljem Zdravko 

Grubeša, Piškorevci, Zagrebačka 8a na mobitel broj 031/812-282. Više podataka o prodaji imovine stečajnog dužnika može se naći i na www.sudacka-mreza.hr/stecaj ili na www.vts.hr u rubrici „web stečaj“.
                      

Obrazloženje


Pravomoćnim rješenjem ovog suda broj St-347/14 od 9. lipnja 2015. g. otvoren je stečajni postupak nad dužnikom ZADRUGA BRANITELJA LADIMIREVCI "u stečaju", Ladimirevci, Trg F. Šovagovića 2, OIB: 64964438199, MBS: 030083281, za stečajnog upravitelja imenovan je Zdravko Grubeša iz Piškorevaca a stečajnu masu čine nekretnine  koje su predmet ove prodaje, a koje su opterećene razlučnim pravom.
	Na prijedlog stečajnog upravitelja od 2. studenog 2016. g., sud je odlučio kao u izreci zaključka, a sve u skladu s čl. 97. i 99. st.3. Ovršnog zakona i čl. 164. Stečajnog zakona.
	O uvjetima i načinu prodaje odlučeno je temeljem Odredbe čl. 92., 93., 94., 95., 98., 100., 100 a., 101. i 101. a) OZ-a (Narodne novine broj 57/96, 29/99, 42/00, 173/03, 194/03, 151/04, 88/05, 121/05, 67/08, 139/10 i 112/12), a u svezi s čl. 164. Stečajnog zakona („Narodne novine“ broj 44/96, 29/99, 129/00, 123/03, 197/03  187/04, 82/06,  116/10, 25/12, 133/12, 45/13) i čl. 441 st. 2 SZ (NN 71/15).


U Osijeku 3. studenog 2016. g.


Zapisničar: Danijela Sekulić
									STEČAJNA SUTKINJA									            Nada Roso

						   		  			
UPUTA O PRAVNOM LIJEKU:
Protiv ovog zaključka nije dopuštena žalba. (čl. 11. st. 9. SZ-a) 

	DNA:
1. Stečajni upravitelj Zdravko Grubeša
2. ŽDO Osijek
3. Porezna uprava Osijek
4. e-oglasna ploča suda
5. predsjedništvo uz oglas
6. R-20.12.









	
[bookmark: _GoBack]


image1.png




